SORIN CERIN 



ALEGEREA 



M&ntuitorului 



I ililiirjldtiJţă^ll 



SORIN CERIN 

*** 

Alegerea Mântuitorului 



Copyright © SORIN CERIN 2013 

Sorin Cerin. AII rights reserved. No part of this publications 
may be reproduced, stored in a retrieval system or transmited 
in any form or by any means, electronic, mechanical, 
recording or otherwise, without the prior written permission 
of Sorin Cerin. 

Toate drepturile rezervate autorului. 

Nici o parte din această lucrare nu poate fi copiată fără 

permisiunea scrisă a autorului 



Tehnoredactare computerizată: George Ş. Savu 



Descrierea CIP a Bibliotecii Naţionale a României 
CERIN, SORIN 

Alegerea mântuitorului / Sorin Cerin. - Bucureşti 
PACO, 2013 

ISBN 978-606-665-026-7 

821.135.1-141 



SORIN CERIN 



ftCeg 



erea 



'MântuitoruCui 

Poeme 

(dedicată soţiei mele Dana Cristina) 



~ arăsa 

BUCUREŞTI, 2013 



CUPRINS 

1. bana Cristina 8 

2. Cocorii vieţilor noastre 10 

i 

3. Dinozaurii fântânilor 11 

4. Cai fără drumuri 12 

5. Subzistentă 13 

i 

6. Alegerea Mântuitorului 14 

7. Dumnezeu ne-a greşit viaţa 15 

8. Minciuna eternităţii 16 

i 

9. Stindardul morţii 17 

10. Mărul Facerii 18 

11. Pod de Dor 19 

12. Absolut nimic 20 

13. Orfani 21 

14. Cruci putrezite 22 

15. Chei ferecate 23 

16. Umilinţa zăpezii 25 

17. Lorzii fericirii 26 

18. Un Dumnezeu mai iubitor 27 

19. Abatorul societăţii 28 

i 

20. Destin şi stele 29 

21. Ghicitoarea speranţelor 30 

22. Eternitate şi clepsidră 31 

23. Ruguri nesfârşite 32 

24. Ploile Timpului 33 

25. Perfecţiunea Destinului 34 



Sorin Cerin 



26. Dumnezeu bancherul 35 

27. Respir inima privirii tale 36 

28. Pagini de cer 37 

29. Ţărmuri 38 

30. Destinul Lumii 39 

31. Cazinoul Clipelor 40 

32. Stea căzătoare 41 

33. Pustiu 43 

34. Seceta uitării 44 

35. Lacrima Cuvântului 45 

36. Cerul vieţii mele 46 

37. O rădăcină 47 

38. Promisiuni 48 

39. Vinul vieţii 49 

i 

40. Ce a mai rămas? 50 

41. Păcatele Lui Dumnezeu 51 

42. Peronul tristeţii 52 

i 

43. Amănunte 53 

44. Intre mine şi tine iubire 54 

45. Sufletele nemuririi noastre 55 

46. Mersul trenurilor 56 

47. Alegerea Morţii 57 

48. Adevăr, atât va mai rămâne din noi 58 

49. înviere 59 

50. Desfrâu ideologic 60 

51. Singurătate de moarte fericită 61 



Alegerea Mântuitorului _ 



52. 52.1nimă de ceaţă 62 

53. Iluzia Vieţii 63 

i 

54. Spune-mi încotro să merg 64 

55. Absolutul din noi 65 

56. Crâşma Patimilor Din Noi înşine 66 

57. bor de lacrimi 67 

58. Sfârşit din lumea ta 68 

59. Destine îngheţate 69 

60. Amintirea fântânii 70 

61. Mormântul inimii mele 71 

62. Evlavie 72 

63. Elixirul Fericirii 73 

64. Ne-am fi murit unul pe altul 74 

65. Maree de vindecător 75 

66. Ger aprins 76 

67. Absurdul patimilor 77 

68. 68 . Paşi rupţi 78 

69. Zile nemurite într-o Iluzie a Vieţii 79 

70. Istorie şi societate 80 

71. Oameni ca noi 81 

72. Destin şi Iluzie 82 

73. Târfe politice 83 

74. Regi ai străzii 84 

75. Mântuire de Noi înşine 85 

76. Sunt 86 

77. Cerul oaselor 87 



Sorin Cerin 



1 . bana Cristina 



Eşti cel mai frumos cadou, 

al existenţei mele, 

din limitele 

unde Infinitul, 

şi-a făcut casă, 

în sângele, 

iubirii vieţii stelelor, 

devenind soţia mea. 

stradă a străbunilor, 

sentimentelor care m-au născut, 

atât de viu, 

înaintea morţii, 

pe care nu o doresc în umbrele 

ochilor de cleştar ai iernii, 

privirilor tale, 

unde ne-am fi împărţit, 

dorinţele eternităţii din noi, 

cei aleşi să ne trăim, 

unii pe alţii, 

la fel de vii, 

precum întregul Univers, 

al lacrimilor Clipelor, 
suferinţele din venele, 
de diamante ale clepsidrelor, 

sparte din noi, 
ajunse să-şi cerşească dorul, 
la lumina candelei unei amintiri, 
pe care nici un cimitir, 
nu ar mai înţelege-o vreodată. 

dar am renăscut, 

în eternitatea, 
unei iubiri 

a vremilor fără de Timp. 



Te iubesc 

2. Cocorii vieţilor noastre 



Toţi cocorii de vise, 
cu aripile speranţelor rupte, 
nu-şi mai purtau piatra migraţiei, 
încercării 
unei noi vieţi, 
în picioarele goale, 
ce nu au reuşit niciodată, 
să calce pe cineva. 



Veşti anodine, 

legături amoroase, 

fără penele uzate ale amintirii, 

dulci raze de lumină, 

încercănate de drumul sufletului, 

plin de gropi ale creaţiei din noi, 

făcut ferfeliţă de masculul alfa al zilei, 

Soarele. 

3 . Dinozaurii fântânilor 



Unde aş putea să mor, 
Libertate de mucava a vieţii? 

Fără amintirea drumului, 
Spre cimitirul, 
Oaselor cuvintelor, 
Apuse pe pajiştea lăcomiei, 
Celor care cred, 

Că toate corăbiile speranţelor, 
Pot avea aripi de corbi, 
Ale căror clipe pot spinteca, 
Cerul tuturor orizonturilor, 
Nemaiîntâlnite, 
De oasele dinozaurilor, 

Din fântânile fără de apa vieţii, 
Scurse din iubirea patimilor noastre, 
Pentru totdeauna. 

4. Cai fără drumuri 



Ceruri de vise, 

şi-au îngehţat stăpânii, 

creatori de zidiri ruinate, 

pe genunchii celor mulţi, 

de foame şi nelinişte, 

disperare fără îndurarea, 

orizonturilor, 

care niciodată nu se lasă prinse, 

în hora degetelor amintirilor, 

despre copitele de dor, 

ale cailor iubirii, 

fără drumuri, 

ce calcă totul în picioarele, 

uitării. 

5. Subzistentă 



Libertăţi ascunse, 

sparg panicile, 
eforturilor de îmbogăţire, 
cu sângele apus pe geana nopţii, 

bolnave de isterie, 
în paturile câinilor paranoici, 

ai societăţii de consum, 
ruguri de frunţi schimonosite, 
îşi caută cu înfrigurare, 

gândirea pierdută, 
la ruleta Destinului, 
năucit şi el, 
de cât de mult 

putea iubi Dumnezeu lumea, 
încât să ajungă, 

înecată în mocirla de azi, 
pe mâine, 

a subzistentei, 
de, 

şi din noi, 

înşine. 

6. Alegerea Mântuitorului 



Lacuri de sudoare, 

Se îneacă în ridurile spaimei, 

Zilei de mâine, 

Acari groteşti ai vieţii, 

Rămaşi definitiv fără de tren, 

Fiindcă până şi sentimentele s-au modernizat, 

Devenind din iubire, 

Pornografie gratuită, 

La colţ de voinţă, 

îmbibată în drogul uitării, 

Sufletului dumnezeului din noi, 

Cei fără şansa de a ne alege, 

Mântuitorul aşa cu l-am fi dorit, 

Mai viu sau mort, 

Mai fără sau cu patimi, 

Dar niciodată atât de departe de noi, 

Precum este azi!... 

7. Dumnezeu ne-a greşit viaţa 



Nu ştiu care zăpadă, 

şi-a mâncat răceala albului imaculat din Adevăr, 

minţindu-ne cu fulgii viselor ei, 

întreaga viaţă de naşteri fără cuvinte, 

roase de dorul iernii sentimentale din noi, 

a Dumnezeului ce ne-a greşit, 

facerea iubirii, 

lumii din noi. 

Şi-am plecat printre, 

şuviţele părului întâmplărilor, 

necuvintelor, 
virgulelor, 

semnelor de întrebare, 
de care m-am accidentat, 

bătătorite de frigul sentimental, 

al aripilor pline de durere, 
prea grele să ne mai zboare, 
Viata. 

8. Minciuna eternităţii 



Toate podurile 

duc către apele morţii, 
şi toate visele, 

se îneacă în ea, 
paşi pierduţi, 

pe ridurile fericirii, 

se scurg în cascada uitării. 



Torente de libertate, 
ale unicului Adevăr, 
acela de a fi Iluzia Vieţii, 
ne ţine de cald veşniciei, 
de a fi o minciună, 
a eternităţii. 

9. Stindardul morţii 



Vestalele lumii s-au născut, 
In libertatea morţii, 
înscrisă pe răbojul Destinului, 
Acostat de Viaţa, 
Osândită de Dumnezeu, 
Veninului de a nu ne greşi, 
Lacrima. 



Dorurile facerii şi-au murit speranţa, 
Viselor din care se puteau întrupa, 
Crengile de laur ale învingătorilor, 
Atât de învinşi de mine şi de tine, 
încât nici unul nu mai reuşeam, 
Să ne înţelegem sterilitatea de a deveni, 
Stindardul morţii din noi. 



Atunci ne-am îngenuncheat întreaga creaţie, 

De Dumnezeu, 

Hotărât să ne fi născut cândva, 

înecaţi în suferinţa, 

Apusului fericirii Sale, 

Trecători de aure a durerii de a fi Om, 

Suspine ale zorilor prelinşi pe Cuvintele, 

Iubirii părinţilor noştri. 

10. Mărul Facerii 



Am luptat, 

Flăcări de blestem, 

In amintirile iubirii care ne-a trădat, 

Adevărul, 

Legat la ochi de gările, 

Trenurilor fără speranţele, 

Căilor ferate atât de ruginite, 

încât până şi câinii plăcerilor, 

Ne strigau să ne sfâşie, 

Carnea gândurilor din sângele prea înfierbântat, 

De atât de mult sărut, 

Vitreg şi lăsat la maternitatea fără nume, 

Fără mamă şi Destin, 

Unde doar Cuvântul Facerii, 

II mai iubea, 

Cu veninul viperii, 

De a muşca din mărul interzis, 

De Moarte. 

11. Pod de Dor 



Lasă-mi zâmbetul Clipei, 
In eternitatea Dumnezeului meu, 
Atât de spart în clepsidra timpului său, 
încât am alunecat într-un viitor, 
Pe care nu l-am înţeles niciodată. 



Te visam Pod de Dor, 

Nesurpat din mine, 

Ca acum când toate plutele, 

Viselor de ţărână ale patimilor, 

Iubirilor noastre, 
S-au înecat la picioarele tale, 
Ştiind că nu te va mai trece niciodată, 
Sufletul eternităţii clepsidrei potcoavei, 
Din primul nostru zâmbet. 

12. Absolut nimic 



Hingheri de vise, 

pândesc somnul sinistru al lumii, 

prinsă între leagănele morţii, 

cu alint de mamă, 

înainte de culcare, 

primeşte o nouă zi, 

cu inflaţie de vorbe goale. 

Jocuri perfide ale pustiului, 

de societatate, 

se ascund în ungherele inimilor, 

tot mai obosite, 

căzute pe baldachinul ars de flăcările, 

paradisului devenit Iad, 

pe altarul unde nu ar fi trebuit 

să devii girafă existenţială, 
pentru a ajunge la odăjdiile 

lăsate de Dumnezeu, 
spre îndestularea noastră, 
cei neprinşi încă de soarta pustiirilor, 
zămisliţi din ţărâna câinilor, 
care deşi latră la stele, 
nu se mai întâmplă 
de mai demult decât Vremea, 
absolut nimic 



Alegerea Mântuitorului 21 

13. Orfani 



Colţi sălbatici înghit dumicatul zilei, 
lăsându-ne orfani, 
de Timpul care ne-a mai rămas, 
spre a fi noi înşine, 
pe drumul fără paşi, 
ai vieţii, 
care ne-a lăsat pradă Iluziei. 

Cimitire de corbi, 

cu aripi de clipe, 
ne-au sfârtecat inimile, 
cu zborul lor sfâşietor, 
ce ne acopereau lumina orizontului, 
în care mai credeam că vom fi, 
născuţi pentru a trăi 
şi nu muri, 
pe malurile surpate, 

ale propriilor destine. 

14. Cruci putrezite 



Mi-a ruginit lopata, 
cu care am săpat adânc, 
în gândurile existenţei, 
strat după strat, 
între viaţă şi moarte, 
Destinul. 



Lumini şi umbre au secat, 
la colţul străzii uitării, 
de parcă pe acolo nu ar fi curs, 
niciodată, 
fluviul suflării noastre. 



Tarabe obosite din clipe, 
nu mai aveau, 

ce întâmplări neîntâmplate, 

să mai vândă. 

Cruci putrezite de speranţe, 
umpleau pieţele gândurilor, 
vândute pe nimic, 
neguţătorilor, 
cimitirelor adânci din noi. 



Alegerea Mântuitorului 23 

15. Chei ferecate 



Flăcări sterpe 

De focul sacru, 
Aripi rătăcite 

în deserturile prăbuşirii, 
Patimilor existenţei, 
Pentru vina de a fi, 
Un Cuvânt gândit cu nesăbuinţă, 
De Dumnezeu. 

Lumânări arse, 

Se întrec în arta îndoirii, 
La picioarele 

Unui dement politruc, 
Expert în a vinde, 

Suflete cailor nepotcoviţi, 
Pentru drumurile, 

Acestea murdare ale vieţii. 



Săptămâni fără zilele clipelor, 
Care ne-ar regăsi, 
Suferinţa trăirilor, 
Anilor lipsiţi de lunile, 
Care şi-au recunoscut , 

Anotimpurile împlinirii, 

Cad bezmetici, 
La uşile deschise, 
Ale stării prea civile, 

A sacrificiilor de sine, 

Care ne netezesc, 
drumurile cheilor ferecate, 

Ale cimitirelor din noi. 

16. Umilinţa zăpezii 



S-au umilit zăpezile, 

sângelui nostru, 
încât au ajuns, 

să se topească, 
înaintea Timpului, 
devenind lumânări 

cu flacără pierdută, 
pe care ce nici Destinul, 

nu o mai poate arde, 
alături de câinii înfometaţi ai uitării, 
care ne latră şi acum Clipa, 
îndurerată, 

de strigătul sfâşietor al Iubirii, 
muşcate cu nesaţ 

de colţii albi de cremene ai disperării, 
ce încă mai scot scântei, 
odată loviţi de carnea încă vie, 
a sentimentelor noastre. 

17. Lorzii fericirii 



Spaţii se deschid, 

înaintea Luminii frânte din sângele Timpului, 

hemoragie a vieţii, 

atât de însingurată de Adevăr. 



Lorzi ai fericirii, 

stau răvăşiţi şi aruncaţi la margine de speranţă, 
elitele suferinţei îşi vor spune Cuvântul, 
atât de des invocate în bisericile clipelor, 
ca fiind Creaţie. 

18. Un Dumnezeu mai iubitor 



Care stea nu-şi are viaţa, 

sau moartea ei, 

prelinsă pe ridurile feţei Universului, 

răvăşit , 

al destăinuirilor stângace, 
unde fiecare Clipă îşi are propria baladă, 
cântată de Timp, 
pe scena Existenţei, 
prea săracă să/şi mai permită Fericirea, 
în pofida aplauzelor, 

care şi-au pierdut mai demult decât Vremea, 
până şi lacrimile deserturilor fără suflet, 
a promisiunilor de a crede, 
într-un Dumnezeu mai iubitor, 
în a cărui Biblie să nu mai existe niciodată, 
crime, violuri sau torturi. 

19. Abatorul societăţii 



mi-a strănutat Ziua drept în faţă, 
atât de răcită era, 
de uitarea fericirii, 
iar peste drum, 

tocmai se împiedicase, 

Noaptea amintirii, 

şi nimeni nu se grăbea să o ridice, 

cu toate că toţi o zăreau, 

cum se zvârcolea 

în noroiul rece al disperării, 
plin de insomnii şi vrăji ale şoaptelor, 
pline de minciuni ale Vremii, 
aproape ucisă de hărnicia furnalelor de ochi, 
care-şi primesc zilnic porţia de Viaţă, 
la abatorul societăţii, 
înegrite de fumul dens şi înecăcios, 
al Destinului. 

20. Destin şi stele 



Corbii viselor, 
cad în cascada suflării, 
sângelui sentimentelor, 
părăsite de zbor, 
pentru puţină veşnicie. 

Ceruri fără aripi, 

se zbat în van, 
pentru a primi 

o singură rază de căldură, 
de la stelele Destinelor lor, 
neştiind că acestea, 

au căzut demult, 
în ţărâna orizontului morţii, 
dintr-o poveste de dragoste, 
răpusă de gara 

care şi-a ruginit cu lacrimi, 
propriile căi ferate ale Destinului, 

pe care nu va mai veni niciodată, 
nici un alt tren al iubirii. 

21. Ghicitoarea speranţelor 



Rătăceam pe pleoapele, 
mugurilor primăverii, 
din şoaptele vântului, 
ce încă mai îngheţa 
fluviile de sudoare, 
prelinse pe malurile, 
şanţurilor din palmele noastre, 
inundându-ne destinele, 
încât nici ghicitoarea speranţelor, 
nu ne mai putea citi viitorul. 

Atunci te-am întrebat de ce, 
mai trebuia să existe 
şi altceva decât prezentul? 

22. Eternitate şi clepsidră 



Drum prăfuit 

de clipele sărutului cerului 

cu oceanul amintirilor, 
înecate odată cu zorii, 
răvăşiţi de vijelia părului uitării, 
ce-acoperă urmele clepsidrei, 
spartă, 
ce ne măsura cândva, 

Eternitatea, care, 
aşa roasă şi peticită, 
de promisiuni, 
speranţe, 
vise, 

cum a fost, 
era a noastră... 



Nisip de clepsidră devenit ţărm, 
mai primeşti aripile albe ale valurilor, 
sentimentelor, 

ce-au răvăşit cândva, 

Clipa eternă, 
a libertăţii de a fi fericiţi, 
spartă pentru totdeauna, 
odată cu clepsidra, 
inimilor, 
paşilor împotmoliţi în Timp. 

23. Ruguri nesfârşite 



urmele de granit 

al paşilor de plumb, 
sunt risipite, 

de pumnii care strâng 
vântul Iluziei Vieţii, 
către cardinalele nimănui, 
în cele patru colţuri, 
ale crucilor, 

din fierul sentimentelor ruginite, 
pe străzile unde fiecare viaţă, 

are nume de cimitir. 



ruguri nesfârşite, 

stau aprinse, 

în dreptul fiecărei naşteri, 
spre a arde fiecare clipă, 

ce-ar dori să rămână eternă, 
din iarna pustie, însingurată şi tristă, 
a patimilor, 

de a încerca să fim noi înşine. 

24. Ploile Timpului 



Nori de clipe, 

Cadavre în descompunere, 

Plouă peste viitor, 

Zădărnicind prezentul eternităţii Timpului, 

Pentru veşnicie. 



Stropi de zile, 

Mă inundă cu sângele venelor lor sparte, 

De seringile drogului, 

Prin care ne-a gândit Dumnezeu lumea, 

Ca fiind o mare scamatorie cu final în moarte. 



Ce joc lugubru, 

Ruletă rusească a religiei, 

Cu propria ta viaţă, 

Despre care se ştie că va cădea, 

Dar niciodată, 

Cum?! 

25. Perfecţiunea Destinului 



palmi cu riduri inundate, 
de lacrimile cerului, 

muncilor din noi, 
aripi obosite de pleoape, 
îşi caută liniştea, 

aflată pe tărâmul neodihnei, 
pioni ai unui şah sinistru 

al Destinului, 
căruia Dumnezeu, 

nu a mai reuşit să-i dea mat, 
realizând abia după creaţie, 

că 1-a făcut mai perfect 
decât pe El însuşi, 
în arta de a gestiona, 

suferinţele oamenilor. 

26. Dumnezeu bancherul 



De ce toate darurile Lui Dumnezeu, 
duc către cimitir, 

iar lacrimile cerului în loc de aripi, 
ale mântuirii iubirii din noi, 
ajung frunze moarte, 
pe asfaltul trist al uitării? 



Cum a reuşit Dumnezeu 
să descopere o astfel de lume? 

Să-I fi plăcut atât de mult banii, 

care ne conduc azi vieţile, 

sau poate băncile, 

aceste cimitire ale speranţelor, 

care ne îngroapă zi de zi clipele, 

muncindu-le până cad, 

în ţărâna ochilor noştri, 

debusolaţi şi abătuţi, 
la picioarele aceluiaşi 

Dumnezeu bancher. 

27. Respir inima privirii tale 



Respir inima 

dumnezeului privirii tale, 
mă hrănesc cu trupul ei, 
încerc să-i descopăr , 
datele naşterii clipei ei eterne, 
dar mă lovesc mereu, 

de pleoapele uitării, 
care mi se zăvorăsc, 
pe faţa unei lumi, 
ale cărei lacrimi, 
a devenit nisipul 
pierdut din clepsidra, 
care se lupta cândva 

cu valurile vieţii, 
încercând să învingă 

oceanul despărţirii, 
în zadar 



Alegerea Mântuitorului 37 

28. Pagini de cer 



pagini rupte de cer, 
se sfârşesc 

în flăcările aripilor, 

ce îşi ard astfel unicele şanse, 

de a mai prinde, 

trenul zborului frânt, 
al cărui gară este moartea, 
iar viitor, 

praful pustiurilor firii, 
ce ne-a călăuzit 

atât de departe de propriul sânge, 
încât am devenit, 

străini de el, 
nu înainte de a ne dori, 

zborul iubirii, 
uitând, 

că nu mai aveam demult aripi, 
iar cerul lor, 
era aruncat, 

mototolit, 
la coşul de gunoi. 

29. Ţărmuri 



au râs vreodată 

valurile suferinţei, 

de ţărmurile, 

feţelor crispate de ridurile, 

săpate adânc în sufletele, 

pierdute printre paşii fără drumuri, 

unde colbul amintirilor se ridică, 

înspăimântător, 

pentru a ploua 

cu noroi peste Urmele, 

din venele cărora, 

Zilele, 

nu ne mai doresc 

fierbinţeala de altădată a cuvintelor, 

ce par a fi murit demult, 

la adresa privirilor, 

sculptate de lacrimile, 

ce clădesc astfel, 

ţărmurile despărţirii. 

30. Destinul Lumii 



câtă pace poate fi în furtuna, 

unui zâmbet al norilor, 

prelins pe chipul vântului divin al iubirii, 

pe care-1 trângeam, 

în pumnii de rouă ai speranţei, 
de a fi împreună, 
povestită zilei care ne-a născut, 
sentimentele Luminii Divine, 

din Aroma Clipelor, 

cu suflet de eternitate 
şi trup de iubire, 
zori ai fericirii, 

care nu-şi cunosc niciodată apusul, 
rămân striviţi în cele din urmă, 
de către Destinul Lumii, 

ce nu se mai regăseşte, 
în dragostea lăsată de Dumnezeu, 
prin Cuvântul creaţiei Sale, 
fiindcă la facerea Universului, 
a greşit, 

cu neînsemnata noastră întâlnire? 

31. Cazinoul Clipelor 



covoare de destine, 
îşi aşteaptă tăcute şi îngenuncheate, 
paşii păcatelor originare ale vieţii, 
care să le calce, 
fiindcă aşa ne-a fost dat, 
la loteria naşterii, 
fiecăruia dintre noi, 
spre a deveni, 

ruleta fericirii sau suferinţei, 
pentru a sta, 
osândiţi în faţa zarului, 
aruncat de Dumnezeu, 
sorţii noastre, 
în Cazionoul Clipelor, 
care ne duc 
spre aceeaşi moarte, 
indifferent, 

cât de mult am fi câştigat, 
la una sau alta dintre ele. 

32. Stea căzătoare 



Stropi de rouă, 
de cuvânt, 
pierdut în lacrima, 
a ce a mai rămas, 
din frunzele unei veri, 
pe care nici cerul, 
nu o mai recunoaşte, 
darămite ţărâna, 
dată spre întrupare, 
cuvântului creaţiei, 
unei iubiri oarecare, 
ce şi-a regăsit în sfârşit steaua, 
pe care o căuta, 
de-atât de mult timp, 
numai că aceasta era, 
Căzătoare. 



Colţii de oţel ai despărţirii, 

ne-au sfâşiat, 

carnea anilor, 

pe strada anostă a unei vieţi, 

rătăcită într-un colţ de uitare, 

sub bolta unei porţi, 

de noapte, 

fără zorii amintirii. 

Chei de speranţe, 

stau ferecate adânc, 

în trupul privirii noastre, 

atât de ruginită, 

spre a mai putea fi deschisă, 

vreodată. 

33. Pustiu 



Atât de pustiu, 
mă căutam, 

de buzunarele rupte ale Destinului, 
încât marea sufletului, 

mi s-a scurs peste tăcerea din tine, 
pământ mântuit de ziua Soarelui, 

care ne-a cunoscut, 
razele sufletelor, 
fără de care azi ai fi fost întuneric. 

Regăseam copacii fără inele de timp, 

ai eternităţii din noi, 

ce nu cred în aşchiile amare ale cuvintelor , 

care se pierd printre stelele sentimentelor, 

unde ai răms doar tu, 

cu frigul dorului din mine. 

34. Seceta uitării 



Tăceau toate sălciile mugurilor viselor, 
rămase fără lacrimile lacului de iubire, 
în care ne înotam eternitatea, 
tăcerilor din noi, 
necuprinse patimi de Destin. 

Erai doar iarba cosită a îmbrăţişării, 

boitei de nemurire a stelelor ce nu pot învăţa, 

să-şi moară moartea căzătoare, 

din inima mea ce-şi bate Destinul pentru tine. 

Norii de iertare mi-au plouat fericirea, 
aprinsă în deşertul uitării din noi, 
cei aleşi a fi planta vieţii eterne a fericirii, 
unei iubiri peste care se aşternuse seceta uitării. 

35. Lacrima Cuvântului 



Erai alături de apusul soarelui, 

inimii mele, 

de când ne-am bătut covoarele paşilor, 

din praful strălucirii, 

zâmbetului tău, 

de nimfă adormită peste sentimentele, 

palmelor din care olarul Dumnezeu, 

ne-a clădit lumea, 

marilor noastre iubiri. 

Da, te vreau, 

ploaia norilor sărutului din eternitatea, 

care nu-şi va pierde niciodată adevărul, 

rostirii orizontului dintre mâna dragostei mele, 

ce vroia să-ţi prindă absolutul, 

a tot ceea ce poate însemna lacrima, 

unui Cuvânt. 

36. Cerul vieţii mele 



Cine aş fi fost, 

dacă norii fiinţei sufletului tău, 
nu mi-ar fi plouat 
cu sângele vieţii iubirii, 

pe inima mea, 
înecându-mi destinul, 

cu Lumina Divină din tine? 



Iarbă necosită vreodată 
de eternitatea iubirilor răpuse, 
valuri de săruturi ale stâncilor din noi, 
cutremure de diamante ale absolutului, 
ce nu pot fi vreodată ştirbite, 
de uitare. 

încă mai cred în oceanele speranţelor râurilor, 
ce ar măcina până şi istoria veşniciei, 
dacă nu am naviga şi noi pe ele. 

De aceea ştiu că doar tu, 
eşti cerul vieţii mele 

37. O rădăcină 



între viaţă şi nesăbuinţa, 
câmpului arat de visele efemere 
ale cântului veşniciei de amurg, 
nu cred să mai rămână, 

o rădăcină, 
a paşilor tăi 
despletiţi de mine, 
lăutari din fragedă pruncie, 
a cerului lăsat fără de visele, 
demiurgului din inima ta, 
cărămizi reclădite din amorul , 
garderobei răcite 
de strănuturile uitării, 
legume macerate ale amintirii, 
de Timpul căruia i-a stat, 
inima Clipei în gât, 
de prea multe fumuri 

de fată sau băiat mare, 
unde ne căutam în deşertăciunea, 
labirintului de vanităţi, 
incendiind palatele de eternitate, 

ale Cuvântului, 

gârbovit şi plin de boli ale inimilor, 
secate din noi înşine. 

38. Promisiuni 



Unde aş mai fi eu, 

văzând Soarele mărilor din lacrima Cuvântului, 
focului din noi, 
stins şi înecat de Dumnezeu, 
în vâltoarea nemuririi, 
de iarbă amară sângerândă, 
a promisiunilor, 
în apusul zâmbetului tău, 
lipsit de orizontul valurilor, 
fără ţărmurile, 

care să le cuprindă absolutul, 
sânilor de adevăr, 
mântuite de relele sudorii, 
Absolutului care nu ne-a înţeles, 
pe care ţi l-am sărutat zeiţă de eternitate, 
a dorului meu, 

cu paşi pierduţi în şoaptele reci ale iernii, 
gândurilor noastre, 
care ne-a despărţit necuvintele, 
norilor ce-au uitat să-şi mai plouă, 
viata fără de noi. 

39. Vinul vieţii 



Lumini din mine se sting, 

în debaralele reci 

ale gândurilor, 

răpuse de crengile speranţelor tale, 

arse pe rugul întâmplării de a redeveni, 

frigul incendiat de Destin, 

în cămaşa ruptă a patimilor, 

dinţilor ce nu-şi mai pot sfâşia, 
hrana sentimentelor cele de toate zilele, 
a iubirii noastre, 
cariate de cerul, 

care iubeşte atât de mult, 

dulciurile îmbrăţişărilor mincinoase, 
ale zădărniciei colorate de Clipele, 
pe care nu le-am înţeles niciodată, 
ca fiind eternităţile săruturilor, 

care ne-au dat viaţa, 
anotimpurilor de inimi, 
în care ne-am regăsit sângele scurgându-se, 
pe asfaltul celor nenăscuţi din noi, 
zidiri ruinate din viitorul, 
măcinat de opreliştile viţei de vie, 
a Destinului nostru, 
care şi-a avortat propriul vin. 

40. Ce a mai rămas? 



Ce-a mai rămas din mine, 

Soare al deznădejdii 

sub cerul căruia m-am născut, 

ştrengar de vise 

şi debusolat de mahalaua, 

sudorii de sentimente, 

în care mi-am scăldat, 
patimile de cenuşă murdare, 
de ploile acestei vieţi, 
care mi-au spălat 

tot sângele nemuririi, 
în castronul cu vreme amară, 
care nici măcar nu ştiam că va fi spart, 
la ora naşterii mele, 
de şanţul meschin, 

în care mi-au căzut clipele, 
vieţii. 

41. Păcatele Lui Dumnezeu 



Lasă-mi toate trenurile veşniciei, 
în gara 

fără de calea ferată 

a sentimentelor noastre, 
arsă de rugina amintirii, 
acolo unde orarul, 
priponit pe peretele Destinului, 
avea să cadă 

în neantul absurdului de noi înşine, 
cei strămutaţi, 

de dorul plecării, 

spre absurdul copacilor, 
care nu au mai trecut prin faţa noastră, 
umili şi plini de pădurile uitării, 
defrişate în faţa iubirilor, 

unde nu ne mai putem ascunde, 
sentimentele martire căzute la margine de şanţ, 
al speranţelor înecate în apa lăturilor, 

din care ne-am născut, 
imaginaţia ocarei de a fi Om, 
la margine de prăpastie a sinecure 
i de a exista, 

sub roba dureroasă a Lui Dumnezeu, 
ce mirosea atât de urât, 
încât părea, 
să nu-şi fi spălat păcatele, 

de o eternitate. 



52 Sorin Cerin 



42. Peronul tristeţii 



Eşti firul ierbii, 

din rouă dimineţilor mântuirii mele, 
cuvânt ros de dorul sărutului tău, 
cer spart pe pardoseala sentimentelor, 
în care ne-am născut 

întreaga vină de a exista, 
înaintea lăutarilor, 
ce-I cântau creaţia Lui Dumnezeu. 



Am aşteptat norii sângelui tău, 

de martir al iubirii, 
spre a-mi spăla faţa păcatelor 

venelor care m-au dus, 
către eternitatea iubirii, 

din inima sângelui tău, 
harfă de gară a vieţii mele, 
unde cred în unicul tren, 

care-mi eşti propriul Destin, 
chiar dacă a întârziat 

mai mult decât viaţa mea, 
la peronul tristeţii une ne-am fi regăsit. 

43. Amănunte 



Te ştiu de dinainte de mine, 
lacrimi de răsărit, 
învinse la mansarda singurătăţii, 
nopţilor de amănunte stoarse, 
de Destin. 

Căi de drumuri ucise, 
pe şeile de asfalt ale sângelui tău, 
călăresc clipele valurilor moarte, 
de ţărmul ochilor tăi. 

Singur de acel străin din mine, 

mă apropii de caravana viselor 

ce-a uitat să-şi ardă, 

măslinii sufletului tău, 

de sare amară a iubirii, 

ce ne-a mai rămas din norii, 

inimilor noastre. 

44. între mine şi tine iubire 



Nori de libertate, 
îşi plouă în venele speranţelor, 
orizonturile de apă a vieţilor noastre, 
peste ţărâna gladiatorilor de vise. 

Iluzii pierdute, 
amari sâmburi de creaţie, 
uitaţi de dinţii Lui Dumnezeu 
atât de cariaţi, 
încât şi-au uitat nădejdea, 
de a nu fi sparţi de ziua, 
primului nostru sărut. 

Sânge pe cerul lacrimilor, 
promisiunilor trenului, 

clipelor ochilor 

ce ne-au mântuit de rouă patimilor, 
scurse din speranţele nemuririi, 
unei iubiri fără cale de întoarcere, 

fără cutele surâsului, 
atât de ferecate în apa spălării de suflete, 
încât rugina uitării, 
I-a amorţit întreaga vrajă, 
pierdută adânc, 
în morga paradisului dintre mine şi tine. 

45. Sufletele nemuririi noastre 



Mi-am lăsat clipa ochilor tăi, 

la piaţa de vechituri a Destinului, 

prea ruginită de ultimele promisiuni, 

unde am fi devenit fluviul, 

plenititudinii de dor, 

soare cu raze pline, 

de dinţii sfinţilor părinţi, 

care ne-au sfârtecat răsăritul speranţei, 

de a ne întâlni undeva în îmbrăţişarea, 

copacilor privirilor noastre, 

ale căror cercuri de vârstă, 

abia acum au învăţat să-şi plângă., 

rădăcinile ochilor tăi, 

aflând că lacrimile 

sărutului cerului din noi, 

şi-au secat până şi sufletul de ploi, 

ce ne-au născut viaţa, 

de necuvinte pe care le-am fi înţeles, 

rupându-ne propriile eternităţi de iubire, 

aidoma unei hârtii de vise ce a luat foc, 

fără să ne cunoaştem cu adevărat, 

sufletele nemuririi noastre. 

46. Mersul trenurilor 



Căile ferate, 

ale întâlnirii noastre cu Dumnezeu, 
au devenit lemn putrezit, 
ducându-ne destinele spre cariile morţii, 
putrezite de neantul din oasele viselor, 
născute din colţii de clipe, 
ce nu-şi mai pot sfâşia 
propria viaţă, 
dezlânată de fuiorul zânelor, 
rătăcite de propriile basme ale ochilor, 
fără pleoapele paşilor 
care ne-ar face fericiţi, 
ce nu-şi mai înţeleg nici plânsul , 
ploilor care ne-au dat recolta necesară 
fiecărui amurg, 

înfometat de uitarea Timpului nostru, 
ce şi-a pierdut pentru totdeauna, 
mersul tuturor trenurilor Iubirii. 

47. Alegerea Morţii 



Spune-mi baladă de ţărână, 
cum poţi iubi prin naşterea vieţii, 
apei stătute din noi, 
doar cu Dumnezeul cel făţarnic, 
lipsit de morala, 

suferinţei Păcatului Originar, 
la picioarele căruia , 
Atotputernicia Lui ne-a uitat, 
pentru a ne mântui genunchii 
Adevărului Absolut, 

care ne-a mai rămas din noi, 
la tălpile banilor, 

din buzunarele, 

preoţilor firii, 

sângelui tuturor posibilităţilor, 

de a ne alege în cele din urmă: Moartea. 

48. Adevăr, atât va mai rămâne din noi 



întregul Pământ nu ne-ar ajunge, 
unei singure Patimi, 
obosit de cearcănele Paradisului, 
mi-am cutreierat munţii Iubirii, 
încercând să aflu, 
de ce Moartea nu poate învăţa, 
să ne moară Viaţa, 
şi nici Destinul nu poate fi orb, 
la clipele Iubirii, 
care-i mistuie întreaga mântuire, 
cu Păcatul de a exista din noi, 
cei debusolaţi de oceanele fără de sfârşit, 
ale unui singur sărut, 
numit Adevăr. 



Atât va mai rămâne din noi, 

şi nimic mai mult, 

indiferent câte palate şi-ar clădi minciuna, 

cu toate bogăţiile acestei lumi, 

străine cu desăvârşire, 

nouă.. 

49. înviere 



Eram atât de eutanasiat, 
de rouă sângelui tău, 
ce-mi curgea peste clipele, 
mormântului meu de orizonturi, 
plaje pustii uitate de lumea, 
secată de visele date dracului, 
deznădejdi fatale de lacrimi, 
şi ierni hibernale de uitări îngheţate, 
ne sfătuiesc să redevenim, 
mormintele uitate, 
din anotimpurile patimilor, 
ce nu şi-au cunoscut niciodată, 
învierea Soarelui speranţei, 
ce părea fără de căpătâi, 
după ce şi-a înecat, 

întreaga căldură din paharul deznădejdii, 
tocmai în visele noastre. 



60 Sorin Cerin 



50. Desfrâu ideologic 



Ciupercile sunt mai apropiate genetic de noi, 

decât de cimpanzeii forţaţi, 

să ne aline frustrările, 

la circul foamei de noi înşine, 

animale sportive cu bilanţ dezastruos. 

Suntem nibelungii furtunilor, 

care ne-au răpit unicul Destin al Adevărului, 

care-şi găsise în sfârşit culcuşul, 

în iubirea, unui Dumnezeu, 

ce n-ar fi ruginit niciodată, 
dacă la şcoala elementară, 
nu ar fi încurcat clasele vieţii, 

cu cele ale desfrâului ideologic. 

51. Singurătate de moarte fericită 



Care uitare a dezgheţului, 
ochilor tăi de primăvară amară, 
ar mai reuşi, 

să-şi moară necuvintele iubirii, 
lăsate în paragină de Soarele, 
Marii Noastre Iubiri ? 



Mai eştu tu steaua lacrimilor mele? 

căzută pe piatra drumului, 

atât de călcată de toate suferinţele lumii, 

încât nici lumina învierii, 

nu-şi mai poate crede, 

în eternitatea Sa. 

Singurătate de moarte fericită, 
mi-ai lăsat Clipa sinuciderii tristă şi amară, 
de mine însămi, 

cel născut să mă înţeleg a fi valul suferinţei, 
tuturor celor morţi din mine, 
spre a fi renăscuţi. 

52. Inimă de ceată 



Te-am întâlnit în inimă de ceaţă, 
răceală de iarnă fierbinte, 
răscolită de răsăritul inimii tale, 
la apus de mine. 

Eram atât de mult ochii inimii tale, 
încât toate clipele morţii, 
au devenit viaţa eternă, 
a ochilor tăi. 

Lumină de Cuvânt iluminat cu dor, 
nu-mi pot vedea cerul iubirii tale, 
fără să-mi mor Destinul, 
în ochii tulburi de ceaţă, 
ai morţii din noi. 

53. Iluzia Vieţii 



Mi-am lăsat amintirea, 

cerului de foc al Destinului, 

sperând în lanurile grâului sărutului tău, 

de lacrimă amară, 

întârziată la strova parfumului, 

din cascada melancoliei, 

hrănită din amarul pâinii de fiecare zi, 

a mormintelor strămoşilor noştri. 



Libertate de mucava, 
isterice simţuri ale Dumnezeului din noi, 
ne leagă patimile cu şnurul roşu, 
al Iluziei Vieţii, 

din tinichelele colorate ale vorbelor, 
ce ne ruginesc la picioarele vârstei, 
prea pline de greutatea unui sărut, 
a cărui moarte s-a desprins din ulciorul, 
învierii spart de Clipa, 
care nu ne-a mai înţeles. 

54. Spune -mi încotro să merg 



Dintre moarte şi legământ, 
viaţă şi Destin, 
onoare rămasă, 

la picioarele Creatorului, 
vulgar om măcinat, 

de frunzele Clipelor, 
arse de toamnele lungi 

ale ochilor tăi, 
iubire de piatră funerară, 

care mă scalzi, 
în orizontul eternităţii, 

celor care-şi cuvântă, 
doar călcâiul lui Achile, 
debusolat de cimitirele, 
care i-au dat viată. 



Coroane de diamant spart, 
al iubirii cerului cu destinele, 
sufletelor noastre, 
ce nu-şi mai pot şlefui, 
nici geamurile ochilor tăi, 
la cămaşa de amintiri a spitalului, 
care ne-a îngenuncheat, 
iubirea. 

55. Absolutul din noi 



Toate cerurile absolutului din noi, 
nu vor învăţa niciodată viaţa ploii, 
care ne-a rănit orizonturile facerii, 
la pomana paradisului, 
neîncercat de soarta, 
cailor liberi ai Clipelor deşănţate, 
ce ne-ar fi murit firea, 
lacrimilor hărăzitoare de oceane, 
ale depărtării dintre noi, 
şi toate cerurile sfârtecate, 
de indecenţa Dumnezeului, 
regăsit ca întotdeauna, 
pe grătarul dintre fumul Cuvântului Creator, 
şi sensul său de carne otrăvită, 
a libertăţii. 

56. Crâşma Patimilor Din Noi înşine 



Am plecat din scoica amurgului răsfăţat, 

Din inima lacului lacrimilor, 

Destinului, 

Ce ne-ar fi lăsat, 

Fără cuvintele sângelui amintirilor, 

Revărsat peste statuile orizonturilor, 

Fiecăror zile, 

Repetente la fericire. 



Patimi sculptate în cerul vieţilor dragostei noastre, 

Decăzute dincolo de înţelegerea, 

Frunzelor ruginite de murirea din noi, 

Zâmbet sălbatic al cerbilor cu coarne împrumutate, 

De drumurile vieţilor care ne-au închiriat, 

La crâşma Patimilor De Noi înşine. 

57. Dor de lacrimi 



Dor de lacrimi, 

îngeri fără cer, 

Zbor de stele nebune, 

în sângele ospiciului de vise din viaţa mea. 



Nu cred, 

în sufletul istoriei, 
mai vechi de tine, 
Cum nici naşterea lacrimilor, 
nu poate fi, 
Un Adevăr Absolut, 
al infernului acestui Paradis, 
al morţii, 

Legat cu sforile nopţii, 
de inimile noastre. 



Lasă-mi soarta, 

pe căile fierului ruginit al trenului, 
Inimii mele, 

Răstignit pe crucea frigului unor cuvinte, 
Care nu ne-au mai înţeles. 



68 Sorin Cerin 



58. Sfârşit din lumea ta 



Să-mi mor cerul colţilor de cleştar, 

ai amintirii tale, 

la taraba vieţii unde e mereu frig, 

şi numai patimi putrezite de uitarea, 

lacrimilor care şi-au pierdut patimile, 

la Ruleta Rusească a armelor inimilor noastre, 

prea ruginite să ne mai omoare, 

cu dragostea lor. 



Erai doar tu, 
Universul Creaţiei, 
la care am îngenuncheat, 
rugându-mi paşii, 
cimitirelor de gânduri, 
ce-mi alergau viaţa amară, 
a sfârşitului din lumea ta. 

59. Destine îngheţate 



Cine aş fi fără naşterea, 
lacrimii tale din sângele meu, 
strigă-mi strada vieţii, 
fără a mă chema la telefonul Destinului, 
râspunzându-mi nostalgiei morţii, 
de a fie eu ultimul mort al iubirii tale. 



Nu poţi să-mi strigi, 

fulgii din lacrimile zăpezii, 
care ne-au mutilat toate promisiunile, 
de a fi cei morţi dintre vii, 

de norii îndureraţi din sufletele gerului, 
îngheţat din Destinele, 
patimilor noastre. 

60. Amintirea fântânii 



Fântâni de vise, 

lacrimi de cai, 

cu picioarele rupte, 

ale vieţii stolurilor tomnatice, 

fără drumuri absurde, 

pline de frigul sentimentelor, 

buzelor tale, 

prea reci de mine însumi, 
mă clatin, 

între moartea eternităţii, 
şi toate celelalte vieţi, 
ucise de soarele, 

unui cer prea divin, 
pentru întreaga moarte, 

ce ne aşteaptă, 

la căpătâiul vremii care ne va ucide, 
sentimentele amintirilor, 
de a mai redeveni vreodată noi, 
în onomastica reînvierii, 
sărbătorilor dintr-o inimă, 
a Absolutului prin care, 

nu ne-am născut niciodată, 
Amintirea. 

61. Mormântul inimii mele 



Mă spăl cu toate clipele lumii, 
de fiecare strop din Tine, 
căutându-mi, 

mormântul inimii mele, 
lovit de zeii, 

care nu ne mai recunosc, 
identitatea iubirii, 
pierdută în bazarul viselor, 
libertate ucisă 

de Iluzia Vieţii, 
Ppentru totdeauna. 

Şi orice ai spune, 

Infinit-o, 
că ne-am naşte 

sau ne-am muri, 

unul pe altul, 
tot cerul marelui Buda, 

ar rămâne, 

peste elefanţii durerilor, 
acestui Pământ. 

62. Evlavie 



Valuri de diamante, 

se spărgeau în inimile noastre, 

de iubiri care nu şi-au recunoscut niciodată, 

Eternitatea speranţei, 

într-unui dintre noi. 

Câmpuri pline 

de evlavia mărturisirii, 
cerurilor de miresme ale dorului, 
culese în mănunchiuri 
de Dumnezeul strivit, 
de săruturile prea pline de patos, 
ale veşniciei, 

care nu ne-au iertat niciodată, 
suprema fericire a tinereţii noastre, 
împlinite, 

în verighetele sufletele clipelor de cioburi, 
ale sticlei fără de valoare, 
sparte în toate punctele cardinale, 

ale sângelui nostru, 
ce nu ne vor părăsi niciodată, 
viata ce ne-a dat moartea. 

63. Elixirul Fericirii 



Ai putea fi tu Destinul, 
Care şi-a murit mărturisirea credinţei, 
în furtuna izvorului, 
unde mi-am înecat moartea, 
fără ca tu să-mi fi, 
frumuseţea eternităţii sufletului meu? 



Stânci de furtună, 

mi-aţi lovit oceanul apocalipselor inimii mele, 
lăsat de naşterea mântuirii, 
să cadă amar de dureros, 
în conştiinţa zeilor fără de nume, 
şi stele căzătoare ale Destinului, 
sufletelor noastre. 



Eram doar noi, 

Zei ai credinţei, 

măturaţi de soarta Apusului, 

supărat pe Focul Primordial, 

ce nu L-am putut bea niciodată, 

drept elixir al fericirii. 

64. Ne -am fi murit unul pe altul 



Doamne câtă Toamnă mi-ai servit, 

la masa Soarelui iubirii noastre, 

din ziua Luminii din mine însămi, 

unde nu te puteam vedea, 

mai mult decât erai tu, 

cea care m-ai despărţit de mine însumi. 



Culmi de fericiri, 

se pierd între dealurile, 
unde ne-am fi murit unul pe altul, 
mirosind a Zei, 
ce ne iubeam în neştire, 

al căror Dumnezeu, 

stătea ascuns, 

de toate patimile acestei lumi, 
spre a ne îmbrăţişa durerea viitorului, 
pe care nu l-am fi conceput, 
în natura ce vroia cu ardoare, 
să-şi trăiască Primăvara, 
ce acum ne-a mărturisit, 

moartea speranţelor, 
de a fi vreodată împreună, 
părinţii împlinirii cerurilor din noi, 
fără de norii suferinţei. 

65. Maree de vindecător 



Ninge-mă peste 

ceasul suferinţei, 
risipite la clipă de Destin, 
peste zâmbetul firav al Timpului, 
maree de vindecător, 

pierdută în zarea amintirii, 
te vreau iară-şi, 

valul ce mă lovea cândva, 
cu eternitatea sărutului său, 

de aripi ce-şi asupreau întregul cer, 
ascuns adânc în inima mea. 

Urme de scoci prăfuite, 
stau sparte, 

pe stânca vieţii zilelor mele, 
duse în depărtările tuturor vânturilor, 
ce-mi lovesc speranţa, 
de a mai deveni vreodată lacrimile, 
unei îmbrăţişări. 

66. Ger aprins 



Şi urşii polari ai sentimentelor, 
mor de frigul cuvintelor noastre, 
chiar dacă trec, 

prin sângele ce clocotea, 

undeva-cândva, 

de săgeţile pline de promisiuni, 

ale istoriei sărutului ce ne-a unit, 

pe când eram norii cerului de dor 

şi ploaia apelor de vise, 

ca să ne regăsim acum, 

deşertul mării, 

şi focul cascadei, 

tuturor apelor vieţii, 
gerului polar aprins din noi, 
în inimile iubirii, 
ce-şi lovesc stâncile amintirii, 
mereu dincolo de timpul, 

surd al vorbelor, 
stelelor nopţii 
cărora nu le vine să creadă, 
că până şi iubirea 

mai poate muri, 
de prea multă şansă. 

67. Absurdul patimilor 



Stânci risipite de străzi 
ale sentimentelor, 

rănite în dorul cărămizilor contrafăcute, 
ce nu-şi mai pot clădi demult o casă, 
în care aripile fericirii să poată zbura, 
dincolo de propriile lor inimi, 
zăvorâte de promisiunile unui Destin, 
prea greu de a deveni, 

vreodată zborul iubirii, 
care ne unea, 
lacătele ruginite, 
nedeschise niciodată, 

la întâlnirea răsăritului, 
unde viaţa devenea lacrima absolutului, 
fără să realizăm, 

că se îneacă în absurdul patimilor, 

de nea, 

ale viscolului, 

dureros şi rece al inimii tale, 
uitat de Dumnezeu, 
în creata suferinţei Sale. 

68. Paşi rupţi 

Alerg printre stele, 
pajişti de rouă, 
spală ochii aburdului zilei, 
laptele ierbii din speranţele 

vacilor grase de vise, 

stă îngheţat la margine de drum, 
sufocat de promisiunile 
fabricilor de cherestea, 

rămase fără ramurile, 
rupte ale inimilor, 
pierdute fumuri ale deznădejdii. 

Cimitire de nuanţe, 

îşi pierd definitiv culorile, 
curcubeului prin care treceau, 

undeva-cândva, 
drumurile strălucitoare, 
acum oarbe ale vieţilor. 

Şoapte de fârntâni inundate, 

cu deşertul privirii, 
unui orizont atât de umilit, 
încât până şi vântul, 

îl poate ţine în pumnii, 

de vuiet şi ceaţă, 

ale misterelor dezlegate, 

odată pentru totdeauna, 
ale străzilor cu asfalt turnat din sânge, 

de paşi rupţi şi abătuţi, 
care îşi caută moartea. 

69. Zile nemurite într-o Iluzie a Vieţii 



Duet etern între moarte şi viaţă, 

repetiţie amară a existenţei, 

steaguri atât de multicolore, 

încât naţiunile suferinţelor le-au înstrăinat, 

mai demult decât Vremea, 

devenită pustnicele de cărămidă, 

ale catedralei, 

în care ne-am pus pirostriile 

acestei naşteri, 

spre a învăţa să murim, 

în urma Clipei, 

care ne-ar fi furat pentru veşnicie, 

eternitatea, 

a tot ce am însemnat vreodată, 

inimă, suflare,destin, 

toate rupte din coala mototolită de uitare, 

pe care şi-a scris Dumnezeu Cuvântul Creaţiei, 

neştiind că odată cu fiecare literă se nasc zilele, 

atâtor orizonturi, 

pustiite de dorul zilelor, 

nemurite doar de noaptea patimilor, 

care-şi şterge la fiecare zori, 

lacrimile de sânge ale uitării, 

unei lumi, 

ce pare că ar fi existat vreodată, 

într-o Iluzie a Vieţii. 

70. Istorie şi societate 



Valuri de memorii, 

lovesc morţii clipelor, 

razele cristalelor sparte ale eternităţii, 

spre a fi şlefuite, 

în diforme lentile, 
ale ochelarilor de cal, 
purtate de societate, 
care-şi netezeşte astfel calea, 
unei istorii repetente, 
şi prea împiedicată 

de copitele cailor liberi ai fericirii, 
să zburde liber, 

peste examenele cele mai elementare, 
ale bunului simţ. 

Cohorte de sclavi ai patimilor, 
bine gândiţi de Dumnezeu, 
în momentul creaţiei?, 
se înghesuie doborând zorii, 
spre un loc de muncă, 
al Iluziei Vieţii. 

71. Oameni ca noi 



Lume în care destinele levitează 
cu suferinţa norilor alături, 
fără să poată ploua cu lacrimi, 
ţărâna sângelui din noi, 
spre a creşte 

o nouă primăvară a inimilor, 
legănate de vântul înoitor al mugurilor, 
care se hrănesc în cele din urmă, 
cu promisiuni plictisite, 
până şi de Dumnezeul firii, 
care ne-a născut, 
atât de sălbatici, 
în bisericile prea pioase, 
pentru, 

nesăbuinţa de a fi în cele din urmă, 
tot, 
Oameni ca noi. 

72. Destin şi Iluzie 



Vraci de cristale aruncate 
De clipa neânţelegerii, 
şi ajunşi clepsidre amare, 
cu nisipul din ochii vieţii, 
pierdut pentru totdeauna, 
odată cu vederea 
Adevărului Absolut, 
care-I zgâriau prea tare, 
pe Dumnezeu, 
drept în Adevăr, 
arătându-I, 

adevărata cale de urmat, 
înaintea Lui, 

de Dumnezeu ce este, 
şi nu, 

înapoia Sa, 
cum au ales vremurile, 

să-şi joace până şi ruleta amară, 
a Destinului, 

ajuns cerşetor la colţul străzii Vieţii, 
rupt de familia Lui Dumnezeu, 
cu nume de Realitate, 
pe care a uitat-o definitiv, 
lăsându-ze dus în braţele otrăvite, 
ale Iluziei Vieţii. 

73. Târfe politice 



Flăcări de gheaţă, 
î-mi ard trupul cuvintelor, 
pe jarul vieţii care m-a născut, 
cadou morţii, 

pe care nu o pot înţelege, 
ştiind că ne-a fost dată, 

spre cunoaştere Iubirea. 



Munţi absurzi de sentimente se năruie, 
în bordelurile mizere ale societăţii, 
cu târfe politice la împărţirea bucatelor, 
de unde doar cei cu bani, 
au valoare, 

spre a deveni liberi şi sinceri, 
în deplinătatea meschinăriilor, 
cotate drept acte caritabile. 

Junglă odioasă de lachei, 
staţi cu feţele schimonosite, 
înaintea unui ciolan, 
râzând isteric cu spasme paranoice, 
înaintea iubirii, frumuseţii, poeziei sau al adevărului, 
altul decât cel al vostru. 

74. Regi ai străzii 



Fantezii de regi ai străzii, 

surclasaţi de voievozii existenţei 

marilor universităţi ai mizeriei din canale, 

vă rupeţi paginile de gândire, 

adânc în inima vieţii mele. 



Nici unul dintre voi nu cred să mă muriţi, 
cu toate raţele sălbatice, 

din balta pe care a pescuit-o demult Dumnezeu, 
de fiecare dintre voi. 



Vă rugaţi să înţelege-ţi a muri, 
aripile neantului din visele noastre, 
mai repede decât mine. 

Să fiţi mai fericiţi, 
decât caprele negre ale munţilor, 
ale căror ceaţă este pierdută pentru veşnicie, 
într-unui din ochii noştri, 
rătăciţi pentru toate orizonturile, 
care nu şi-au găsit încă, 
pentru niciodată, 
Perechea! 

75. Mântuire de Noi înşine 



Prea liberi de Moarte, 

Nici Destinele nu-şi mai dorm, 

Nemărginirea răpusă de Viaţă. 



Stângaci înaintea Fericirii, 
Doar drumurile paşilor Iubirii, 
Ne duc către noi înşine. 



Prea mult am devenit noi, 

Cei însetaţi de mila unui Dumnezeu, 

Al uitării de toate lespezile mormintelor, 

Ce ne-au înconjurat Clipele, 

Propriilor noastre mântuiri, 

De noi înşine. 

76. Sunt 



Sunt umbră de Pământ, 
Iluminat de stele, 
Nefericit şi sfânt, 
Gând al inimii mele. 

Sunt viaţă de coşmar, 
Zidită între lacrimi, 
Pe care-un dor hoinar, 
O va vedea drept patimi. 



Sunt Dumnezeul Clipei, 
Ce ne-a zăcut Destinul, 
In toarta ceştii care, 
Şi-a mai sorbit pelinul. 

Sunt dor duios de ducă, 
Şi ambalaj din fire, 
Pe un cadou de ştire, 
Al noastre-i dragi, 
Iubire. 



Alegerea Mântuitorului 87 

77. Cerul oaselor 



Sparge-mi toate cerurile, 

Pe care Dumnezeu, 

Le-a lăsat din sticlă concasabilă, 

Să nu ne putem muri, 

Moartea, 

înaintea eternităţii. 



Munţi de noi înşine, 
Se vor prăbuşi dincolo de Paradis, 
Dacă nu ne vom mai încălzi, 
Cu infinitul nenăscut din noi. 



Pagini rupte de Destine, 
Se sufocau înaintea misterului, 
Inimii mele rămase, 
Definitiv fără de cerul, 
Oaselor privirii tale, 
Care s-au rupt. 

